**IEPIRKUMA NOLIKUMA SKAIDROJUMI NR.3**

Par iepirkuma „Pāvilostas ostas Ziemeļu un Dienvidu molu pagarināšanas būvdarbi” nolikuma skaidrojumiem

Pāvilostas ostas pārvaldes (turpmāk – Pasūtītājs) iepirkuma „ Pāvilostas ostas Ziemeļu un Dienvidu molu pagarināšanas būvdarbi” (id. Nr. POP 2016-2) komisija saņēma ieinteresēto piegādātāju vēstules ar lūgumiem sniegt atbildes saistībā ar piedāvājuma sagatavošanu iepriekš minētā iepirkuma ietvaros.

|  |  |
| --- | --- |
| 1.jautājums |   Lūdzam precizēt, vai, gadījumā, ja piedāvājumu iesniedz Pilnsabiedrība (piegādātāju apvienība), Pretendenta pieteikumu (nolikuma pielikums Nr.2) ir tiesīga parakstīt personu apvienības visu dalībnieku pilnvarotā persona (pilnvarota gan ar visu apvienības dalībnieku parakstītu vienošanos, gan ar visu personas apvienības dalībnieku parakstītu pilnvaru) vai tomēr pieteikumu ir jāparaksta visiem personu apvienības dalībniekiem? |
| Atbilde |  Ja Pretendenta piedāvājumu un pieteikumu (nolikuma pielikums Nr.2) iesniedz un paraksta Pilnsabiedrības (piegādātāju apvienības) pilnvarota persona, tad ir nepieciešams pievienot pilnvaru, ko ir parakstījuši attiecīgās personu apvienības dalībnieki.  |
| 2.jautājums |   Lūdzam precizēt vai gadījumā, ja  piedāvājumu iesniedz Pilnsabiedrība (piegādātāju apvienība) vai par Pilnsabiedrību ir nepieciešams iesniegt 3.1. punkta apakšpunktos un 5.4. - 5.6. punktos minētos dokumentus, ja tie jau tiks iesniegti par visiem Pilnsabiedrības biedriem, tajā skaitā par sodu un konkurences pārkāpumu neesamību visiem biedriem?  Sodu un konkurences pārkāpumu neesamība Pilnsabiedrības biedriem automātiski apliecina  iepriekš minēto pārkāpumu neesamību Pilnsabiedrībai. |
| Atbilde | Ja piedāvājumu iesniedz piegādātāju apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, tad 3.1. punkta apakšpunktos un 5.4-5.6. punktos minētos dokumentus ir jāiesniedz par katru piegādātāju apvienības biedru. Bet ja piegādātāju apvienība uz piedāvājuma iesniegšanas brīdi ir juridiski noformējusi savu sadarbību saskaņā ar Komerclikumu, tad 3.1. punkta apakšpunktos un 5.4-5.6. punktos minētos dokumentus ir jāiesniedz par pašu pretendentu jeb pilnsabiedrību un arī katru no pilnsabiedrības biedriem. |